open-index/open-wikipedia-markdown huggingface dataset:
Petešos tvenkinys

**Petešos tvenkinys** - tvenkinys Lietuvoje, Vilniaus rajone, 3 km į pietus nuo Rudaminos. Sudarytas užtvenkus Petešos upę (Rudaminos intakas) 7,9 km nuo jos žiočių. Tvenkinio ilgis iš rytų į vakarus - 0,29 km, plotis - iki 0,09 km. Altitudė 156,4 m. Tvenkinio rytinis galas užpelkėjęs, apaugęs krūmynais. Krantai neaukšti, vietomis apaugę medžiais. Išteka iš tvenkinio Petešos upė ir kanalas, kuris žemiau užtvankos už 0,14 km įsilieja į upę. Pietinėje pakrantėje įsikūręs  Petešos dvaras ir Petešos kaimas. Šiaurinėje pakrantėje plyti dirbami laukai.

## Šaltiniai
Prūdiškių II tvenkinys

**Prūdiškių II tvenkinys** - tvenkinys Lietuvoje, Vilniaus rajone, 4,5 km į pietus nuo Juodšilių. Suformuotas Rudaminos ir Petešos upių slėnyje, į šiaurės rytus nuo santakos. Tvenkinio ilgis iš šiaurės rytų į pietvakarius - 0,33 km, plotis - iki 0,29 km. Altitudė 142,5 m. Krantai žemi, rytuose apaugę medžiais. Į šiaurę iškart telkšo Prūdiškių III tvenkinys, iš kurio kanaliuku nuteka vandens perteklius į žemiau esantį Prūdiškių II tvenkinį. Pietuose išteka 70 m ilgio kanalas į Petešos upę. Rytinė pakrantė apaugusi mišku. Į rytus už 20 m telkšo Prūdiškių tvenkinys, į vakarus už Rudaminos upės įsikūrusi Prūdiškių sodų bendrija, į pietus už Petešos upės stūkso Parudaminio miškas.

## Šaltiniai
Galiaskaro Kamalo totorių akademinis teatras

**Galiaskaro Kamalo totorių akademinis teatras** (, ) – totorių teatras Kazanėje, Rusijoje. Pavadintas dramaturgo Galiaskaro Kamalo garbei. Atidarytas 1906 m. gruodžio 22 d.

## Šaltiniai

## Nuorodos
*  
* Theaters of Kazan: The Kamal State Academic Theatre 
* Goldberg, Madina. Ph. D. Dissertation, University of Michigan. (2009).  ''Russian Empire – Tatar Theater the Politics of Culture in Late Imperial Kazan''.
* City of Kazan Official Website. „Galiaskar Kamal (1879–1933)“
Ayla Erduran

**Ayla Erduran** (1934 m. rugsėjo 22 d. Stambule, Turkijoje – 2025 m. sausio 7 d. ten pat) – turkų violončelininkė.

## Biografija
Būdama Karlo Bergerio studente pirmąjį savo rečitalį atliko būdama dešimties metų. Nuo 1946 iki 1951 m. studijavo Paryžiaus tarptautinėje konservatorioje pas Banedetti ir Benvenuti. Baigusi studijas išvyko į JAV, kur liko iki 1955 m.

Nuo 1957 iki 1958 m. Erduran studijavo pas Davidą Oistrachą Maskvos konservatorijoje.

Savo violončelininkės mokytojos karjerą tęsė nuo 1973 iki 1990 m. Šveicarijoje.

## Šaltiniai
Samoboro pilis

**Samoboro pilis** () – buvusi akmeninė pilis Samoboro mieste šiaurės Kroatijoje. Iki šiol išlikę tik griuvėsiai (didelis įėjimas ir sienos).

Pilis buvo pastatyta svarbių šiaurės vakarų kelių šalia Savos slėnio kryžkelėje. Pilį 1260–1264 m. įšventino Čekijos karalius Otokaras II. Netrukus pilį perėmė Kroatijos-Vengrijos karinės pajėgos.

Samoboro pilis buvo pastatyta kaip trijų dalių tvirtovė, iš kurių centrinė buvo stipriausia. Pietrytinėje dalyje buvo sargybos bokštas. Šalia bokšto yra maža gotikinė Šv. Onos koplyčia, pastatyta apie XVI a. Netrukus po to pilis buvo stiprinama ir pastatytos apsauginės sienos, pilies teritorija plėtėsi į šiaurę. XVII a. visa pilis buvo restauruota ir stiprinama. Paskutinis statinys pilies teritorijoje buvo trijų aukštų namas pietinėje dalyje. Šios statybos pavertė gynybinę tvirtovę į baroko stiliaus gyvenamą pilį.

Šiuo metu išlikę tik pilies griuvėsiai, nors yra paruošti atstatymo projektai.

## Galerija

File:Stari grad Samobor I. 2013.JPG
File:Stari grad Samobor II. 2013.JPG
File:Stari grad Samobor III. 2013.JPG
File:Stari grad Samobor IV. 2013.JPG
File:Stari grad Samobor V. 2013.JPG
File:Stari grad Samobor VI. 2013.JPG
File:Stari grad Samobor VII. 2014.JPG
Prūdiškių III tvenkinys

**Prūdiškių III tvenkinys** – tvenkinys Lietuvoje, Vilniaus rajone, 4 km į pietus nuo Juodšilių, Prūdiškių kaime. Suformuotas Rudaminos upės slėnio rytinėje pusėje. Tvenkinio ilgis iš šiaurės į pietus – 0,64 km, plotis – iki 0,11 km. Yra 2 a salelė. Altitudė 142,8 m. Krantai žemi, pietryčiuose apaugę medžiais. Pietuose iškart telkšo Prūdiškių II tvenkinys, į kurį kanaliuku nuteka vandens perteklius. Dalis vandens iš tvenkinio nuteka ir 27 m ilgio kanalu į vakarine pakrante tekančią Rudaminos upę. Už upės įsikūrusi Prūdiškių sodų bendrija. Šiaurine pakrante eina kelias Nr.5251 (Juodšiliai – Prūdiškės).

## Šaltiniai
Rakonių tvenkinys

**Rakonių tvenkinys** – tvenkinys Lietuvoje, Vilniaus rajone, 6,5 km į pietryčius nuo Marijampolio, Rakonių kaime. Sudarytas užtvenkus Juodės upę (Petešos intakas) 13,9 km nuo jos įtekėjimo į Prūdiškių tvenkinį. Tvenkinio ilgis iš šiaurės rytų į pietvakarius – 0,33 km, plotis – iki 0,08 km. Krantai žemi. Aplinkui plyti pievos. Tvenkinio užtvanka eina kelias Nr.5228 (Parudaminys – Rakonys – Tumosai). Pietvakarinėje pakrantėje, šalia užtvankos, yra paplūdimys.

## Šaltiniai
Adrijos-Jonijos automagistralė

**Adrijos-Jonijos [[automagistralė]]** (; juod. *Jadransko–jonski autoput*; alb. *Autostrada Adriatiko-Joniane*) arba **Mėlynasis koridorius** – planuojamas kelias palei Adrijos ir Jonijos jūras, jungsiantis vakarinę Balkanų krantinę.

Automagistralė prasidės Italijos Triesto mieste ir baigsis Graikijoje, Kalamatoje. Po Italijos kelias kirs Slovėnijos, Kroatijos, Bosnijos ir Hercegovinos, Juodkalnijos, Albanijos teritorijas.

Kelias atitiks visus automagistralių standartus ir padės greitai įveikti šią atkarpą.

Kelios pastatymas ypač svarbus Kroatijai, Juodkalnijai ir Albanijai, jos yra pateikusios paraiškas gauti ES finansavimą statyboms.
Prūdiškių tvenkinys

**Prūdiškių tvenkinys** – tvenkinys Lietuvoje, Vilniaus rajone, 4,5 km į pietryčius nuo Juodšilių. Sudarytas užtvenkus Petešos upę (Rudaminos intakas) 0,44 km nuo jos žiočių. Tvenkinio ilgis iš šiaurės rytų į pietvakarius – 1,23 km, plotis – iki 0,11 km. Į rytus yra nutįsusi 0,42 km ilgio įlanka, į kurią įteka Juodė. Altitudė 143,8 m. Krantai aukštoki. Šiaurinę tvenkinio dalį supa Dusinėnų miškas, pietinę tvenkinio pakrantę siekia Parudaminio miškas. Krantai beveik ištisai apaugę mišku. Į vakarus už 20 m telkšo Prūdiškių II tvenkinys.

Pietinėje ir rytinėje pakrantėse įsikūrusi Kalvelių kolektyvinių sodų bendrijos gyvenvietė, į šiaurę – Prūdiškių kaimas.

Tvenkinys įrengtas 1976 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Serhijus Žadanas

**Serhijus Žadanas** (; g. 1974 m. rugpjūčio 23 d.) – Ukrainos poetas, novelistas, eseistas ir vertėjas.

## Biografija
Žadanas gimė Starobilske, Luhansko srityje, Ukrainoje.

Serhijus Žadanas yra tarptautiniu mastu žinomas Ukrainos rašytojas, jis parašė 12 poezijos knygų, 7 romanus ir laimėjo daug literatūrinių apdovanojimų.

Žadanas verčia įvairių autorių, pvz., Paul Celan ir Charles Bukowski, poeziją iš vokiečių, anglų, baltarusių ir rusų kalbų. Jo darbai yra išversti į vokiečių, anglų, estų, prancūzų, italų, švedų, norvegų, lenkų, serbų, kroatų, lietuvių, latvių, baltarusių, rusų, vengrų, armėnų ir čekų kalbas.

## Šaltiniai
Vengrijos klimatas

**Vengrijos klimatas** yra nulemtas šalies padėties. Vengrija yra rytinėje Vidurio Europos dalyje, maždaug vienodai nutolusi nuo pusiaujo ir šiaurės ašigalio, ir nutolusi apie 1000 km nuo Atlanto vandenyno. Šalies klimatą, kaip ir visą jos geografiją nulėmė pokyčiai Holoceno eroje.

Vengrijos klimatas yra dviejų didelių klimato sistemų rezultatas: žemyninio ir jūrinio klimato. Abiejų sistemų poveikis yra jaučiamas šalyje skirtingu metu, dėl to oras šalyje yra labai nepastovus.

## Temperatūra
Vidutinė temperatūra Vengrijoje yra nuo 8 iki 11 °C.

## Krituliai
Metinis kritulių kiekis šalyje yra 600 mm. Sausiausi regionai yra rytuose, daugiausiai lyja prie vakarinės šalies sienos.
Hadžikabulas (ežeras)

**Hadžikabulas** () – šeštas pagal dydį ežeras Azerbaidžane.

Ežeras yra nutolęs į pietvakarius nuo Baku, netoli Širvano miesto. Ežero plotas – 1668 ha, didžiausias ilgis – 6 km, o plotis – 3 km, gylis – 5 m. Į ežerą įteka Kura per specialų kanalą. Ežere yra šaminių žuvų, lydekų, starkių ir baltųjų amūrų. Auga švendras, vėdrynas ir kiti ylvaisainiai.

Ežeras yra Kuros-Arakso žemumoje. Susiformavo traukiantis Kaspijos jūrai.

## Šaltiniai
Riešės tvenkinys

**Riešės tvenkinys** – tvenkinys Lietuvoje, Vilniaus rajone, 2 km į šiaurės vakarus nuo Didžiosios Riešės. Sudarytas užtvenkus Riešės upę (Neries intakas) 14,3 km nuo jos žiočių. Tvenkinio ilgis iš pietvakarių į šiaurės rytus – 0,4 km, plotis – iki 0,23 km. Altitudė 142 m. Krantai neaukšti. Vakarinis galas užpelkėjęs. Šiaurinis krantas apaugęs medžiais. Aplink tvenkinį daugiausia plyti pievos. Pietinėje pakrantėje įsikūrusi Riešės gyvenvietė.

Tvenkinys įrengtas 1970 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Šahdago nacionalinis parkas

**Šahdago nacionalinis parkas** () — nacionalinis parkas Azerbaidžane. Parką dekretu 2006 m. įkūrė Azerbaidžano prezidentas Ilhamas Alijevas. Parkas užima 130 508 ha.

Šahdago nacionalinis parkas yra šiaurės Azerbaidžane, netoli sienos su Rusija, Didžiajame Kaukaze. Didžiausias Azerbaidžano kalnas Bazardiuziu yra parko teritorijoje. 

Nacionalinis parkas yra didžiausias ne tik Azerbaidžane, bet ir visame Kaukaze.

## Nuorodos

* Shakhdag National Park Official Website - Ministry of Ecology and Natural Resources of Azerbaijan 
* National Parks: Shakhdag National Park - Ministry of Ecology and Natural Resources of Azerbaijan
Konsultacijos neištikimybės klausimais

**Konsultacijos neištikimybės klausimais** () – 2017 metų lenkiška drama, komedija.

## Siužetas

Kalina ruošiasi vestuvėms, tačiau vaikinas ją apgauna. Jos draugė Fretka irgi pričiumpa savo vaikiną su kita. Merginos sumąsto verslo planą ir tampa neištikimų vyrukų medžiotojomis. Jas samdo merginos, kurios nori įsitikinti, ar jų išrinktieji yra ištikimi. Beata jau 7 metus ištekėjusi ir nuobodžiauja su savo vyru. Išgirdusi apie medžiotojas, ji nori pasisamdyti merginas, verkia ir įtikinėja, koks blogas yra jos Maciejus. Ji pati neištikima, bet nori įrodymų, kad vyras jai neištikimas. Beata tikisi, kad bus skyrybos, o įrodymų prispaustas vyras jai išmokės solidžią pinigų sumą. 

## Aktoriai
: *Aktorius – veikėjas*
* Magdalena Lamparska– Kalina, žavi mergina, kuri ruošiasi tekėti, bet sužino, kad jos vaikinas jai neištikimas. O vėliau įsimyli Maciejų.
* Mikołaj Roznerski– rašytojas Maciejus.
* Anna Dereszowska– Kalinos draugė Fretka (Dominyka Fretka).
* Krzysztof Czeczot– keistuolis, melagis Antekas. Bijo būti savimi, todėl nuolat meluoja merginoms. (Tai jis vegetaras, tai Afganistane sužeistas karys.)
* Weronika Rosati– Beata, żmona Maciejaus. Pati neištikima, bet nori pričiupti ištikimą vyrą ir samdosi neištikimybės ekspertės, kad rastų įkalčių.
* Tomasz Karolak– Tymekas. Parašė knygą apie santykius ir apsimetinėja žinovu.
* Robert Koszucki– Rafałas. Buvęs Kalinos vaikinas, kuris firmos lifte bučiavosi su savo nauja drauguže.
* Olga Borys– Sylwia.
* Maria Pakulnis– Anteko mamytė.
* Michał Koterski– bokso treneris.
* Gelmis Basabe Nunez– Diego. Jis– Beatos meilužis (kilęs iš Kubos).

## Kūrėjai
* Režisierius: Ryszard Zatorski
* Scenaristai: Ryszard Zatorski, Joanna Wilczewska

## Šaltiniai

## Nuorodos
* 
* filmpolski.pl
Rukainių tvenkinys

**Rukainių tvenkinys** - tvenkinys Lietuvoje, Vilniaus rajone, Rukainių miestelio pietinėje dalyje. Sudarytas užtvenkus Rukainės upelį (Kenos intakas) 5,6 km nuo jo žiočių. Tvenkinio ilgis iš pietvakarių į šiaurės rytus - 0,44 km, plotis - iki 0,32 km. Altitudė 181 m. Pietinis krantas aukštas. Tvenkinio rytinė dalis nuo likusio tvenkinio atskirta siauru sausumos ruožu. Vakarinis tvenkinio krantas žemas, plačiai užpelkėjęs. Aplinkui plyti pievos, vietomis auga krūmynai. Pietine pakrante eina kelias .

Tvenkinys įrengtas 1986 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Senasalio tvenkinys

**Senasalio tvenkinys** - tvenkinys Lietuvoje, Vilniaus rajone, 11 km į pietus nuo Rukainių. Sudarytas užtvenkus MK-2 upelį (Mažosios Kenos intakas, Merkio baseinas) 1,5 km nuo jo žiočių. Tvenkinio ilgis iš šiaurės į pietus - 0,14 km, plotis - iki 0,07 km. Altitudė 231,4 m. Krantai žemi, apaugę krūmais, rytinis krantas apaugęs medžiais ir krūmais. Tvenkinio šiaurinė pusė labai užžėlusi vandens augalija. Šalia įsikūręs Senasalio kaimas.

## Šaltiniai
Ferenc Molnár

Šiuo vardu ir pavarde žinomi asmenys:

* Ferencas Molnaras (1878–1952) – Vengrijos rašytojas ir dramaturgas
* Ferencas Molnaras (1884–1959) – Vengrijos futbolininkas ir futbolo treneris
* Ferencas Molnaras (g. 1982 m.) – Vengrijos dainininkas (sceninis vardas „Caramel“)
Šatrininkų tvenkinys

**Šatrininkų tvenkinys** - tvenkinys Lietuvoje, Vilniaus rajone, 5 km į šiaurės vakarus nuo Rukainių, Šatrininkų kaimo rytinėje dalyje. Sudarytas užtvenkus Š-2 upelį (Šeternikų upelio intakas, Vilnios baseinas) 3,1 km nuo jo žiočių. Tvenkinio ilgis iš pietų į šiaurę - 0,2 km, plotis - iki 0,18 km. Altitudė 179,2 m. Krantai žemi, pietuose apaugę krūmais. Aplinkui plyti dirbami laukai ir pievos. Pietine pakrante eina kelias .

## Šaltiniai
Erik Lesser

**Erikas Leseris** (, g. 1988 m. gegužės 17 d.) – vokiečių biatlonininkas, olimpinių žaidynių prizininkas ir pasaulio čempionas.

## Karjera
Erikas Leseris 2014 m. debiutavo Sočio žiemos olimpinėse žaidynėse ir laimėjo du sidabro medalius 20 km lenktynėse ir 4×7,5 km estafetės rungtyje. Vėliau estafetės komandai buvo įteiktas aukso medalis dėl Rusijos komandos dopingo pažeidimo. 2018 m. žiemos olimpinėse žaidynėse laimėjo bronzos medalį 4×7,5 km estafetės rungtyje. 2013 m. debiutavo biatlono pasaulio čempionate ir laimėjo bronzos medalį 4×7,5 km estafetės  rungtyje. 2015 m. biatlono pasaulio čempionate laimėjo du aukso medalius. 

## Pasiekimai
* **[[Biatlonas olimpinėse žaidynėse|Žiemos olimpinės žaidynės]]**
** 2018 m. Pjongčangas – bronzos medalis (4×7,5 km estafetė)
** 2014 m. Sočis – sidabro medalis (20 km lenktynės), aukso medalis (4×7,5 km estafetė)

* **[[Biatlono pasaulio čempionatai]]**
** 2016 m. – sidabro medalis (4×7,5 km estafetė)
** 2015 m. – 2 aukso medaliai (12.5 km persekiojimo lenktynės, 4×7,5 km estafetė)
** 2013 m. – bronzos medalis (4×7,5 km estafetė)

* **[[Biatlono pasaulio taurė]]**
** Bendroji įskaita: 10 vieta 2016/17, 11 vieta  2017/18
** Taurės etapai: 2 kartus – I vieta, 3 – II vieta, 5 – III vieta

## Nuorodos
* E. Lesser profilis
Šumsko tvenkinys

**Šumsko tvenkinys** – tvenkinys Lietuvoje, Vilniaus rajone, 5,5 km į pietryčius nuo Kalvelių, Šumsko miestelio pietiniame pakraštyje. Sudarytas užtvenkus V-7 upelį (Vilnios intakas) 2,7 km nuo jo žiočių. Tvenkinio ilgis iš šiaurės vakarų į pietryčius – 0,19 km, plotis – iki 0,075 km. Altitudė 198,9 m. Krantai žemi. Aplinkui plyti pievos. Šiaurinėje pakrantėje įsikūrusi buvusio Šumsko dvaro sodyba. Piečiau yra dalis Geibulių kaimo.

## Šaltiniai
Albanijos transportas

**Transportas [[Albanija|Albanijoje]]** () vyksta keliais, geležinkeliais, vandeniu ir oru. Didžiausi pokyčiai Albanijos transporte įvyko žlugus komunizmui: pagerėjo kelių infrastruktūra, miesto transportas ir išsiplėtė skrydžių tinklas.

## Istorija
Jau nuo Antikos laikų, dabartinės Albanijos teritorija buvo svarbių karavanų maršrutų kryžkelė. Po Antrojo pasaulinio karo, per pirmuosius tris dešimtmečius bendras Albanijos kelių ilgis padidėjo daugiau nei dvigubai ir iki 1980 m. beveik visos šalies atokios kalnuotos vietovės buvo sujungtos žvyrkeliais arba asfaltuotais keliais su šalies sostine Tirana ir uostais prie Adrijos ir Jonijos jūros.

Po 1947 m. labai didelis dėmesys buvo skiriamas šalies geležinkelių tinklo statybai, nes Albanija buvo laikoma vienintele Europoje šalis, kurioje nėra geležinkelio.

## Oro transportas

Pats svarbiausias ir vienintelis tarptautinis Albanijos oro uostas yra Tiranos Motinos Teresės tarptautinis oro uostas. 2015 m. oro uostas aptarnavo 1,9 mln. keleivių, o 2016 m. – 2,2 mln. 2017 m. sausio – spalio mėnesiais per oro uostą vyko 2 224 833 mln. keleivių ir buvo pergabenta 1 857 tonos prekių.

## Kelių transportas

Šalies pagrindiniai miestai yra sujungti vienos arba dviejų juostų keliais. Yra trys pagrindiniai greitkeliai: Thumanë-Milot-Rrëshen-Kalimash (A1), Levan-Vlorë (A2) ir Tiranos-Elbasano (A3).

## Geležinkelių transportas
Albanijos geležinkelių tinklo ilgis – 447 km, pasaulyje jis užima 120-ąją vietą. Yra naudojama standartinė 1435 mm vėžė.

## Vandens transportas
Albanijos vandens transporto maršrutų ilgis – 43 km. Pagrindiniai uostai yra: Duresio, Vliorė, Sarandės uostas ir Shëngjin.

## Taip pat skaitykite
* Turizmas Albanijoje
* Adrijos-Jonijos automagistralė

## Šaltiniai

## Nuorodos

* Albanijos viešasis transportas (tvarkaraščiai ir žemėlapiai)
Shaqe Çoba

**Šake Čoba** (; 1875–1954) – Albanijos feministė ir sufražistė. Įkūrė Albanijos aukščiausios klasės moterų organizaciją (), kuri trumpai leidė to paties pavadinimo žurnalą, aprašantį moterų problemas.

## Biografija
Šake Čoba gimė Škoderyje, Osmanų imperijoje, 1875 m. Lankė vidurinę mokyklą Zagrebe, Kroatijoje, kuri tuo metu buvo Austrijos-Vengrijos dalimi. Po to lankė mokyklą Venecijoje, Italijoje, ten, 1904 m. sutiko būsimą savo vyrą Ndocą Čobą. Mirė 1954 m.

## Šaltiniai

## Literatūra
*
Simon Schempp

**Simonas Šempas** (, g. 1988 m. lapkričio 14 d. – vokiečių biatlonininkas, keturiskart pasaulio čempionas.

## Karjera
Simonas Šempas  2010 m. debiutavo Vankuverio žiemos olimpinėse žaidynėse. 2014 m. žiemos olimpinėse žaidynėse laimėjo sidabro medalį 4×7,5 km estafetės rungtyje. 2018 m. žiemos olimpinėse žaidynėse laimėjo sidabro medalį 15 km bendro starto rungtyje. 2010 m. debiutavo biatlono pasaulio čempionate ir laimėjo aukso medalį mišrių estafečių rungtyje. Pasaulio biatlono čempionatuose yra laimėjęs keturis aukso medalius. 

## Pasiekimai
* **[[Biatlonas olimpinėse žaidynėse|Žiemos olimpinės žaidynės]]**
** 2018 m. Pjongčangas – sidabro medalis (masinis startas), bronzos medalis (4×7,5 km estafetė)
** 2014 m. Sočis – sidabro medalis (4×7,5 km estafetė)
** 2010 m. Vankuveris – dalyvis
* **[[Biatlono pasaulio čempionatai]]**
** 2017 m. – 2 aukso medaliai (masinis startas, mišri estafetė)
** 2016 m. – 2 sidabro medaliai (4×7,5 km estafetė, mišri estafetė)
** 2015 m. – aukso medalis (4×7,5 km estafetė)
** 2013 m. – bronzos medalis (4×7,5 km estafetė)
** 2012 m. – bronzos medalis (4×7,5 km  estafetė)
** 2010 m. – aukso medalis (mišri estafetė)

* **[[Biatlono pasaulio taurė]]**
** Bendroji įskaita: 4 vieta 2014/15, 2015/16, 5 vieta 2016/17
** Taurės etapai: 12 kartų – I vieta, 12 – II vieta, 2 – III vieta

## Nuorodos
* S. Schempp profilis
Ferenc Molnár (1884)

**Ferencas Molnaras**,  (1884 m. lapkričio 28 d. – 1959 m. sausio 9 d.) – Vengrijos futbolininkas ir futbolo treneris.

## Biografija
Futbolininko karjerą pradėjo gynėjo pozicijoje Budapešto Újpest FC, o 1907 m. perėjo į kitą šalies sostinės klubą Budapešto TC. 1909 m. vėl grįžo į gimtąjį Budapešto Újpest FC, pastarajame kolektyve sportavo iki 1913 metų. 1906 m. buvo kviečiamas į Vengrijos vyrų futbolo rinktinę, kurioje žaidė dvejas rungtynes (su Bohemija ir Austrija). Jo du jaunesnieji broliai Edenas ir Imrė taip pat gynė šalies rinktinės spalvas.

1926 m. dviem mėnesiams buvo kviečiamas treniruoti Latvijos vyrų futbolo rinktinę. Iš ketverių žaistų draugiškų rungtynių latviai dvejas laimėjo (prieš Švediją ir Lietuvą), o pralaimėjo Suomijai ir Estijai.

1927 m. buvo pakviestas dirbti Lietuvos vyrų futbolo rinktinės treneriu, vietoj atsisakiusio austro  V.Malošeko. Kontrakto trukmė: nuo gegužės 1 d. iki rugpjūčio 13 d. Šiame laikotarpyje lietuvių futbolininkai, vadovaujami F.Molnaro, per draugiškas rungtynes susitiko su latviais (liepos 27 d. Rygoje pralaimėta santykiu 3:6) ir estais (rugpjūčio 13 d. Kaune pralaimėta rezultatu 0:5).

## Išnašos

## Šaltiniai
* Sportinė biografija (hu.) // www.magyarfutball.hu 
* Dalyvavimas šalies pirmenybėse (hu.) // www.nela.hu/  
* Atstovavimas šalies rinktinėje (en.) // eu-football.info/
Tvankiškių tvenkinys

**Tvankiškių tvenkinys** - tvenkinys Lietuvoje, Vilniaus rajone, 4 km į pietryčius nuo Lavoriškių. Sudarytas užtvenkus Bražylės upę (Vilnios intakas) 4,3 km nuo jos žiočių. Tvenkinio ilgis iš šiaurės rytų į pietvakarius - 0,25 km, plotis - iki 0,06 km. Altitudė 174,9 m. Krantai neaukšti, ištisai apaugę medžiais. Tvenkinį supa Lavoriškių miškas. Šalia įsikūręs Tvankiškių kaimas.

## Šaltiniai
Vėriškių tvenkinys

**Vėriškių tvenkinys** – tvenkinys Lietuvoje, Vilniaus rajone, 5,5 km į šiaurę nuo Nemenčinės, Veriškių kaime. Sudarytas užtvenkus bevardį upelį (Nemenčios intakas, Neries upės baseinas) 1,1 km nuo jo žiočių. Tvenkinio ilgis iš šiaurės vakarų į pietryčius – 0,25 km, plotis – iki 0,04 km. Altitudė 154,1 m. Krantai žemi, daugiausia apaugę medžiais. Priešsroviui telkšo 2, pasroviui – 1, maži tvenkinukai. Šalia įsikūrusi buvusio Veriškių dvaro sodyba ir parkas. Vakarine pakrante eina kelias .

## Šaltiniai
Vėžlių ežeras

**Vėžlių** arba **Ku ežeras** () – ežeras Gruzijos sostinėje Tbilisyje. Vardas duotas dėl didelio pakrantėse gyvenančių vėžlių kiekio. Paviršiaus plotas – 0,034 km². Didžiausias gylis – 2,6 m.

Vėžlių ežero zona suprojektuota kaip poilsio zona, taip pat vyksta festivaliai ir koncertai.

Ežeras yra miškingoje Mtatsmindos kalno vietoje (686,7 m virš jūros lygio). Į ežerą įteka Kuros intakas Varasis Kevis. Nuo 2016 m. spalio prie ežero galima pakilti specialiu keltuvu iš sostinės Vake rajono. Ežero vakaruose yra įkurtas Tbilisio atviras etnografijos muziejus.

## Šaltiniai
Dartas Veideris

**Dartas Veideris** (), gimęs kaip **Anakinas Skaivokeris** () – „Žvaigždžių karų“ veikėjas, buvęs džedajus, vėliau perėjęs į blogio pusę. Dartas Veideris veikia pirmoje ir antroje trilogijoje (kaip Anakinas Skaivokeris). Dartas Veideris turėjęs du vaikus: sūnų Luką Skaivokerį, dukterį Lėja Organą.

VI epizodo pabaigoje, kad išgelbėtų sūnaus gyvybę, nusigręžia nuo Imperijos, bet pats miršta.

Pirmojoje trilogijoje Dartą Veiderį vaidino daug aktorių, antrojoje – Heidenas Kristensenas (*Hayden Christensen*).

## Išnašos

## Nuorodos
* Straipsnis „Wookieepedia“ svetainėje
Benedikt Doll

**Benediktas Dolis** (, g. 1990 m. kovo 24 d.) – vokiečių biatlonininkas, olimpinių žaidynių prizininkas ir pasaulio čempionas.

## Karjera
Benediktas Dolis debiutavo  2018 m. žiemos olimpinėse žaidynėse ir laimėjo du bronzos medalius 12.5 km persekiojimo lenktynėse ir 4×7,5 km estafetės rungtyje. 2015 m. debiutavo biatlono pasaulio čempionate. 2017 m. biatlono pasaulio čempionate laimėjo aukso medalį sprinto rungtyje. 

## Pasiekimai
* **[[Biatlonas olimpinėse žaidynėse|Žiemos olimpinės žaidynės]]**
** 2018 m. Pjongčangas – 2 bronzos medaliai (12.5 km persekiojimo lenktynės,  4×7,5 km estafetė)

* **[[Biatlono pasaulio čempionatai]]**
** 2017 m. – aukso medalis (sprintas)
** 2016 m. – sidabro medalis (4×7,5 km estafetė)
** 2019 m. - sidabro medalis (4×7,5 km estafetė ir mišri estafetė)
** 2020 m. - bronzos medalis (4×7,5 km estafetė)

* **[[Biatlono pasaulio taurė]]**
** Bendroji įskaita: 8 vieta 2015/16, 9 vieta 2017/18, 11 vieta 2016/17, 9 vieta 2017/18, 7 vieta 2018/19, 8 vieta 2019/20, 14 vieta 2020/21, 8 vieta 2021/22
** Taurės etapai: 3 kartai – I vieta

## Nuorodos
* B. Doll profilis
2014–2015 m. biatlono pasaulio taurė

**2014–2015 m. biatlono pasaulio taurė** – tarptautinės 2014–2015 m. sezono biatlono  pasaulio taurės varžybos, vykusios 10-yje skirtingų etapų. Taurės varžybos prasidėjo 2014 m. lapkričio 30 d. Švedijos Estešundo mieste, ir baigėsi 2015 m. kovo 22 d. Chanty Mansijske. Čempionų titulus gynė prancūzas Martin Fourcade ir suomė Kaisa Mäkäräinen.

## 2014–2015 m. pasaulio taurės tvarkaraštis

## Vyrai

### Bendra įskaita

 

### Asmeninės 20 km

### Sprintas

### Persekiojmo lenktynės

### Masinio starto lenktynės

### Estafetės

### Komandinė įskaita - Tautų taurė

## Moterys
### Bendra įskaita

 

### Asmeninės 20 km

### Sprintas

### Persekiojmo lenktynės

### Masinio starto lenktynės

### Estafetės

### Komandinė įskaita - Tautų taurė

## Medalių lentelė

## Šaltiniai
M101 geležinkelis

**M101 geležinkelis** (, taip pat vadinama **Valstybės sienos–Savski Marof-Zagrebo geležinkelio linija**) – 26,709 km ilgio geležinkelio linija Kroatijoje, jungianti sostinę Zagrebą su Kroatijos–Slovėnijos pasieniu pro Savski Marof kaimą. Už šio kaimo linija tęsiasi Slovėnijos teritorija iki sostinės Liublianos. Linija seka palei Savos upės tėkmę.

M101 geležinkelio linija yra viena iš X Pan-Europos koridoriaus dalių (šis koridorius tęsiasi nuo Zalcburgo iki Salonikų).

Savski Marof–Zagrebo geležinkelio linija atidaryta 1862 m. ir jungė Zidani Mostą su Sisaku. Tai buvo ne tik pirmoji geležinkelio linija iki Zagrebo, tačiau ir pirmoji visoje šalyje. Antroji šalies geležinkelio linija atidaryta 1944 m.

Nuo 1919 iki 1977 m. linija buvo „Orient Express“ dalimi.

## Šaltiniai
Kulių bažnyčios šventoriaus koplyčia

**Kulių bažnyčios šventoriaus koplyčia** – koplyčia, esanti Kulių miestelyje, Plungės rajone, priklausanti Šv. vyskupo Stanislovo bažnyčios statinių kompleksui. Koplyčia stovi šventoriaus tvoros linijoje, į pietus nuo bažnyčios, priešingoje pusėje nuo įėjimo vartų. 

Koplyčia medinė, penkiakampė, pastatyta XVIII a. pab.–XIX a. I p. Į LR Kultūros vertybių registrą 1998 m. įtraukta kaip architektūros paminklas (unik. kodas ).

## Architektūra

Koplyčios architektūra pasižymi tradiciniais liaudiškais elementais su baroko architektūros bruožais. Statinys penkiakampio formos plano, kompaktiško tūrio, vieno aukšto su pusrūsiu. Stogo forma - penkiašlaitė piramidinė, stogo bokštelio - kupolinė. Stogas uždengtas skarda. Stogo kupoliuką vainikuoja metalinis kryžius. Fasadų langai, durų angos stačiakampės, su pusapskrite viršutine dalimi. Pamatas įrengtas su skaldytų lauko akmenų mūro ir akmens skaldos užpildo cokoliu. Prie koplyčios jungiasi plytų mūro ažūrinė šventoriaus tvora (prie vakarinės sienos – per sandėliuką).

## Galerija


Kulių bažnyčia ir koplyčia.JPG|Statinio galinė siena bažnyčios fone
Kulių šventorius, koplyčia.JPG|Koplyčia stovi šventoriaus tvoros linijoje
Kuliai, šventoriaus koplyčia, kryžius.JPG|Stogo smailės kryžius


## Šaltiniai
Japonijos vyrų beisbolo rinktinė

**Japonijos vyrų beisbolo rinktinė** – Japonijai atstovaujanti nacionalinė vyrų beisbolo komanda, kurią kontroliuoja Japonijos beisbolo federacija. Daugkartinė pasaulio čempionė ir olimpinė prizininkė.

## Dalyvavimas olimpinėse žaidynėse

## Nuorodos
*
Jungtinių Amerikos Valstijų vyrų beisbolo rinktinė

**Jungtinių Amerikos Valstijų vyrų beisbolo rinktinė** – JAV atstovaujanti nacionalinė vyrų beisbolo komanda, kurią kontroliuoja JAV beisbolo federacija. Pasaulio ir olimpinė čempionė.

## Dalyvavimas olimpinėse žaidynėse

## Nuorodos
*
Nikaragvos vyrų beisbolo rinktinė

**Nikaragvos vyrų beisbolo rinktinė** – Nikaragvai atstovaujanti nacionalinė vyrų beisbolo komanda, kurią kontroliuoja Nikaragvos beisbolo federacija. Daugkartinė pasaulio čempionatų prizininkė.

## Dalyvavimas olimpinėse žaidynėse

## Šaltiniai
Andreas Birnbacher

**Andreasas Birnbacheris** (, g. 1981 m. rugsėjo 11 d.) – vokiečių biatlonininkas, pasaulio čempionas.

## Karjera
Andreasas Birnbacheris 2004 m. debiutavo  biatlono pasaulio čempionate ir dalyvavo devyniuose čempionatuose iki 2016 m. A. Birnbacheris dalyvavo Vankuverio ir Sočio žiemos olimpinėse žaidynėse. 2008 m. biatlono pasaulio čempionate laimėjo aukso medalį mišrios estafetės  rungtyje.  

## Pasiekimai
* **[[Biatlonas olimpinėse žaidynėse|Žiemos olimpinės žaidynės]]**
** 2010 m. Vankuveris – dalyvis
** 2014 m. Sočis – dalyvis

* **[[Biatlono pasaulio čempionatai]]**
** 2013 m. – bronzos medalis (4×7,5 km estafetė)
** 2012 m. – 2 bronzos medaliai (mišri estafetė, 4×7,5 km estafetė)
** 2008 m. – aukso medalis (mišri estafetė), bronzos medalis (4×7,5 km estafetė)
** 2007 m. - sidabro medalis (masinis startas)

* **[[Biatlono pasaulio taurė]]**
** Bendroji įskaita: 3 vieta 2011/12, 5 vieta  2012/13,
** Taurės etapai: 6 kartus – I vieta, 5 – II vieta, 5 – III vieta

## Nuorodos
* A. Birnbacherio profilis
Pikutiškių piliakalnis

**Pikutiškių, Švedų piliakalnis** – piliakalnis Vilniaus rajono savivaldybės teritorijoje, Švedų kaime, netoli Grikienių. Pasiekiamas per Pikutiškių Centrinę gatvę įsukus į Izabelinės gatvę, pavažiavus ja 1,5 km, greta slėnio su nedideliais tvenkiniais, kairėje kelio pusėje.

## Piliakalnis
Piliakalnis įrengtas atskiroje, Riešės slėnio daubų supamoje kalvoje, apaugusioje mišku, kuriame išsiskiria pavieniai seni ąžuolai. Kalva orientuota šiaurės rytų-pietvakarių kryptimi. Pailga aikštelė – 28 m ilgio ir 8 m pločio, nuolaidžiais šonais ir 1,5 m žemesniu šiauriniu galu; aikštelėje yra senos apie 1,5 m skersmens duobės žymės. Aikštelės pietiniame gale supiltas apie 2 m aukščio ir 20 m pločio ties pagrindu pylimas su išoriniame šlaite pastebimais įvairaus dydžio akmenimis. Už priešais pylimą iškasto griovio galėjo būti ir antras pylimas – pastebimas nežymus pakilimas. Už pylimo iškastas apie 16 m pločio viršuje ir 6 m pločio dugne bei 2 m gylio griovys, apaugęs jaunais medžiais. Šlaitai statūs, iki 17 m aukščio. Šiauriniame šlaite apie 2 m žemiau aikštelės yra 8 m pločio terasa.

## Tyrimai
Piliakalnis datuojamas I tūkstantmečiu. Kultūrinis sluoksnis netyrinėtas (2018 m. kovo mėn. duomenys). Įtrauktas į Kultūros vertybių registrą 2018 m. kovą. Paminklo teritorijos plotas 15 342 m².

## Šaltiniai

## Nuorodos
* Sąrašas:Lietuvos piliakalniai
GR pėsčiųjų takai

***GR Pėsčiųjų Takai*** (*Grande Randonnée* prancūziškai, *Grande Rota* portugališkai, *Gran Recorrido* ispaniškai) yra pėsčiųjų takų tinklas Europoje, daugiausia Prancūzijoje, Belgijoje, Olandijoje ir Ispanijoje. Vien tik Prancūzijoje takų ilgis yra apie 60000 km. Takai yra paženklinti charakteringu baltos ir raudonos juostelių žymėjimu, kuris sutinkamas intervalais palei taką, ypač kelio atsišakojimuose ar kryžkelėse.

Didelė dalis GR takų priklauso didesniam Europos Pėsčiųjų Takų tinklui, vingiuojančiam per daug šalių.
Liudvinavo tvenkinys

**Liudvinavo tvenkinys** - tvenkinys Lietuvoje, Marijampolės savivaldybėje, Liudvinavo miestelyje. Sudarytas užtvenkus Šešupės upę (Nemuno intakas) 216,7 km nuo jos žiočių. Tvenkinio ilgis iš pietryčių į šiaurės vakarus - 2,17 km, plotis - iki 0,07 km. Altitudė 74,5 m. Pietiniai ir rytiniai krantai vietomis aukštoki, apaugę medžiais. Pietvakarinėje pakrantėje įkurtas parkas. Tvenkinio šiaurinę dalį skersai kerta Liudvinavo pėsčiųjų tiltas. Pietinėje pakrantėje plyti dirbami laukai, įsikūrę Pašešupių ir Žaidogalos kaimai. Vakarine pakrante eina kelias , pietrytinę dalį skersai kerta kelias .

Tvenkinys įrengtas 2006 m. Tais pačiais metais pastatyta 230 kW galios mažoji hidroelektrinė. 

## Šaltiniai
Copa América Femenina

**Copa América Femenina** (*Moterų Amerikos taurė*) – pagrindinės Pietų Amerikos moterų futbolo konfederacijos (CONMEBOL) varžybos, rengiamos kas ketverius metus. 

## Dalyvės
; Turnyre dalyvauja 10 Pietų Amerikos valstybių:
* 
* 
* 
* 
* 
* 
* 
* 
* 
* 

## Istorija
1991 m. Brazilijoje įvyko pirmasis Copa América Femenina čempionatas, kurį laimėjo Brazilijos rinktinė.

Čempionatas taip pat naudojamas kaip Pietų Amerikos žemyno atranka į olimpines žaidynes ir pasaulio čempionatus.

## Rezultatai

## Nuorodos
*
Poškonių pilkapynas

**Poškonių pilkapynas** – pilkapių sankaupa pietryčių Lietuvoje, Šalčininkų rajone, apie 1 km į pietryčius nuo Poškonių, pušyne. Randamas sekant rodykles nuo Poškonių kaimo, pritaikytas lankymui. Valstybinės reikšmės archeologinis paminklas.

Pilkapyną sudaro apie 35 sampilus, kurie išsidėstę nuo 1-5 m iki 10-15 m atstumu vienas nuo kito, trimis nevienodomis grupėmis. Jie nuo 5-6 m iki 10-12 m skersmens ir nuo 0,3-0,5 m iki 1-1,2 m aukščio, dauguma žemo suploto pusrutulio pavidalo. Vienas pilkapis, esantis pilkapyno prietrytinėje dalyje – 22 m skersmens ir iki 2 m aukščio, kiek paplokščiu viršumi. Daugelis sampilų sužaloti ir deformuoti iškasus juose duobes, dalis sulėkštėję. Keturi 1952 m. ištirti Lietuvos istorijos instituto. Didesniųjų ir dalies mažesniųjų pilkapių pagrindus juosia iš dalies užslinkę grioviai ar jų liekanos. Kai kurių sampilų šonuose pastebimi juos juosusių akmenų vainikų fragmentai ar paskiri vainikų akmenys. Didįjį pilkapį irgi juosia akmenų vainiko liekanos.

Pilkapiuose rasti sudegintų mirusiųjų kapai su įkapėmis.

## Šaltiniai
Puskelnių tvenkinys

**Puskelnių tvenkinys** – tvenkinys Lietuvoje, Marijampolės savivaldybėje, į šiaurę nuo Marijampolės, Puskelnių gyvenvietės vakariniame pakraštyje. Sudarytas užtvenkus Šešupės upę (Nemuno intakas) 189,3 km nuo jos žiočių. Tvenkinio ilgis iš pietų į šiaurę – 6,22 km, plotis – iki 0,12 km. Altitudė 55,2 m. Tvenkinys siauras ir ilgas, apie du trečdalius tvenkinio neišsilieja iš upės vagos. Krantai daugiausia žemi, apaugę medžiais ir krūmais. Aplinkui plyti dirbami laukai. Šalia įsikūrę kaimai: Lūginė, Pietariai, Puskepuriai. Rytinėje pakrantėje įsikūrusi Puskelnių sodų bendrija.

Tvenkinys įrengtas 2005 m. vietoje buvusios senos užtvankos pastačius naują. Tais pačiais metais pastatyta 250 kW galios Puskelnių hidroelektrinė.

## Šaltiniai
Kuršėnų I tvenkinys

**Kuršėnų I tvenkinys** - tvenkinys Lietuvoje, Šiaulių rajone, Kuršėnų mieste. Sudarytas užtvenkus Ventos upę (Baltijos jūros intakas) 276 km nuo jos žiočių. Tvenkinio ilgis iš pietų į šiaurę - 0,76 km, plotis - iki 0,12 km. Altitudė 93,7 m. Krantai žemi, vietomis apaugę medžiais ir krūmais. Vakarinėje pakrantėje plyti pievos, rytinėje - įsikūręs individualių namų kvartalas.

## Šaltiniai
Žalia banga

**Žalia banga** (arba žalioji banga) yra tada kai iš eilės esantys šviesoforai (įprastai trys ar daugiau) yra suderinti nepertraukiam eismo srautui per keletą sankryžų viena kryptimi.

Bet kokia transporto priemonė, važiuojanti kartu su žalia banga (apytiksliai greičiu, kurį nusprendė eismo inžinieriai) pamatys progresyviai užsidegančias žalias šviesas ir nereikės sustoti ties kiekviena sankryža. Tai (*žalia banga*) užtikrina didesnę eismo apkrovą, sumažina triukšmą ir energijos sunaudojimą (nes reikia mažiau įsibėgėti ir stabdyti). Naudojant praktiškai, tik automobilių grupė (žinoma kaip „būrys“, kurios dydis apibrėžiamas pagal šviesoforų signalų trukmę) gali naudoti „*žaliąją bangą*“.
Euornithes

* *[[Archaeorhynchus]]*
* *[[Chaoyangia]]*
* *[[Schizooura]]*
* *[[Jianchangornis]]*
* *[[Zhongjianornis]]*
* *[[Gargantuavis]]*
* ***Ornithuromorpha***
** *[[Apsaravis]]*
** *[[Ambiortus]]*
** *[[Changzuiornis]]*
** *[[Eogranivora]]*
** *[[Gansus]]*
** *[[Hollanda luceria|Hollanda]]*
** *[[Iteravis]]*
** *[[Jiuquanornis]]* 
** *[[Patagopteryx]]*
** *[[Vorona]]*
** *[[Hongshanornithidae]]*
** *[[Songlingornithidae]]*
** *[[Ornithurae]]*
*taip pat žiūrėti tekste

***Euornithes*** – klada, į kurią įeina visų *[[Avialae]]* bendras protėvis artimesnis šiuolaikiniams paukščiams negu *[[Sinornis]]*.

Clarke *et al.* (2006 m.) nustatė, kad primityviausias žinomas *Euornithes* (*[[Yanornithiformes]]*) turėjo pažangių ir primityvių savybių mozaiką. Šios rūšys išsaugojo primityvius požymius, tokius kaip pilviniai šonkauliai (*gastralia*) ir gaktinė sąvarža (*symphysis pubica*). Taip pat turėjo pirmuosius šiuolaikinius antuodegius (*uropygium*).  *[[Yixianornis]]* (IVPP 13631) išsaugojo aštuonių pailgų vairuojamųjų plunksnų (*rectrices*) šiuolaikinį išdėstymą. Nežinoma ankstyvesnių *[[Pygostylia]]*, kurie išsaugojo tokio tipo uodegos plunksnas, jie turėjo tik suporuotas plunksnas arba kuokštą trumpų plunksnų.

## Klasifikacija

Pirmą kartą *Euornithes* pavadinimą pavartojo Edward Drinker Cope 1889 m. ir nuo tada jis buvo naudojamas daugeliui *Avialae* grupių. 1998 m. Paul Sereno pirmą kartą apibrėžė *Euornithes* kaip kladą, į kurią įeina visi gyvūnai artimesni paukščiams negu *[[Enantiornithes]]* (*Sinornis*). Kitas plačiai vartojamas pavadinimas, ***Ornithuromorpha***, kurį 1999 m. pavartojo Luis Maria Chiappe. Į šią kladą jis įtraukė *[[Patagopteryx]]*, *[[Vorona]]* ir *[[Ornithurae]]* protėvius ir palikuonis.

### Ryšiai

Kladogramoje pateikiami duomenys yra *Michael Lee* ir jo kolegų 2014 m. atliktos analizės rezultatas.

## Kitos gentys

Čia pateiktas 2011 m. Thomas R. Holtz Jr. sudarytas *Euornithes* genčių sąrašas, kurios nepriskirtos nei vienam pogrupiui.

*†*[[Alamitornis]]*
*†*[[Changmaornis]]*
*†*[[Changzuiornis]]*
*†*[[Dingavis]]*
*†*[[Gargantuavis]]*
*†*[[Horezmavis]]*
*†*[[Iteravis]]*
*†*[[Juehuaornis]]*
*†*[[Platanavis]]*
*†*[[Wyleyia]]*?
*†*[[Yumenornis]]*
**[[Xinghaiornis]]*
*†*[[Zhyraornis]]*

Thomas R. Holtz Jr. taip pat į šį sąrašą įtraukė *[[Eurolimnornis]]* ir *[[Piksi]]* gentis, kurios vėliau buvo identifikuotos kaip pterozaurai

## Šaltiniai
Veikla

**Veikla** – elgesys, kuris yra sąmoningas, ir kuriuo siekiama tikslo.

Dažnos veiklos rūšys yra darbas, žaidimas, kova, mokymasis.

Asmenų grupė, sukurta ar susikūrusi bendrai veiklai, yra organizacija.

## Išnašos
Park Mladeži stadionas

**Park Mladeži stadionas** () – įvairios paskirties stadionas Splite, Kroatijoje. Tai yra antras pagal dydį stadionas Splite po Gradski stadion u Poljudu.

Stadionas atidarytas 1955 m. Jame telpa 4 075 žiūrovai. Be futbolo stadione užsiimama lengvąja atletika. Taip pat šalia yra mažesnis treniruočių aikštynas, kurį naudoja klubas „NK Galeb“.

## Nuorodos
* Stadion RNK Split - Radnički Nogometni Klub Split
Rujevicos stadionas

**Rujevicos stadionas** – įvairios paskirties stadionas Rujevicos mikrorajone Rijekoje, Kroatijoje. Stadionas atidarytas 2015 m. Jame savo rungtynes žaidžia klubas HNK Rijeka ir Kroatijos vyrų futbolo rinktinė. 

2016 m. pabaigoje buvo pradėta stadiono rekonstrukcija planuojant atitikti UEFA standartus ir žiūrovų skaičių padidinti virš 8 000. Šie darbai baigti 2017 m.

## Žiūrovų talpa sektoriuose
4 sektoriuose telpa 8 279 žiūrovai:
*I sektorius (rytų): 2 852
*Z sektorius (vakarų): 2 775 (kartu su VIP sektoriumi)
*S sektorius (šiaurės): 2 240
*J sektorius (pietų): 412 (svečių sektorius)

## Tarptautinės rungtynės

## Šaltiniai
Kuodžių HE tvenkinys

**Kuodžių HE tvenkinys** – tvenkinys Lietuvoje, Mažeikių rajone, 7 km į šiaurės vakarus nuo Mažeikių. Sudarytas užtvenkus Ventos upę (Baltijos jūros intakas) 178,3 km nuo jos žiočių. Tvenkinio ilgis iš pietų į šiaurę – 5,5 km, plotis – iki 0,1 km. Altitudė 44,2 m. Tvenkinys ilgas ir siauras, beveik neišsiliejantis iš upės vagos. Krantai aukštoki. Slėnio pakrantės daugelyje vietų plačiai apaugę miškeliais. Šalia įsikūrę Kuodžių, Kirkų kaimai.

Tvenkinys įrengtas 1925 m., kai buvo pastatytas malūnas. Toje vietoje 2005 m. pastatyta 600 kW galios mažoji hidroelektrinė ir žuvitakis.

## Šaltiniai
Madha

**Madha** () – Omano eksklavas, esantis Jungtinių Arabų Emyratų teritorijoje. Dydis – 77,7 km². Madhos teritorijos viduje yra JAE eksklavas Nahva. Gyvena maždaug 3 tūkst. gyventojų. 

Ribos buvo nustatytos 1969 m. 2014 m. buvo paskelbta, kad čia bus pastatytas muziejus.
Voruchas

**Voruchas** () – vienas iš eksklavų, esančių šiaurės Tadžikistano pasienyje, supamas Kirgizijos teritorijai priklausančios Batkeno srities. 

## Geografija

Voruchas yra kaimiškoji savivaldybė (), įsikūrusi Tadžikistano Sugdo provincijoje, Isfaros upės slėnyje, užspausta Pamyro Alajaus kalnų, su Tadžikistanu jungiama vieno automobilių kelio. Voruchas užima apie 130 km² plotą. Isfaros rajonui priklauso dar vienas Tadžikijos eksklavas – Kairagačas.

## Gyventojai

2016 m. buvo 35 tūkst. gyv., iš kurių 99,99 % sudarė tadžikai, 0,01 % – kirgizai. Nepaisant dalies gyventojų (dažniausiai – tadžikų jaunimo) dešimtmečiais vykstančios migracijos iš eksklavo į rajono centrą Isfarą, gyventojų skaičius Voruche 1870–1990 m. laikotarpu išaugo daugiau kaip 20 kartų ir tebeauga kasmet po 1,5-2,0 %. 

## Etniniai konfliktai

Dėl ganyklų ir vandens išteklių trūkumo yra kilę etninių konfliktų tarp tadžikų ir kirgizų visu eksklavo perimetru, taip pat ir kitose šio rajono vietovėse 1980-aisiais. Tarp Vorucho (Tadžikistanas) ir Tangos (Kirgizija) gyventojų vyko susirėmimai 1982 m. Santykiai tarp Isfaros rajono tadžikų ir Batkeno rajono (dabar tai sritis) kirgizų buvo paaštrėję 1989 m. Dviejų šalių valdžios atstovai buvo susitikę 2013 m. gegužės mėn. aptarti ginčytinos teritorijos problemų.

## Istorija

Voruchas paminėtas prieš 2000 metų. Jo teritorija turtinga ikiislaminio laikotarpio archeologinių radinių, yra palaidota garbių islamo mokytojų. Kai kurių vietovių pavadinimai yra senovės persų kilmės.

## Šaltiniai
Socho rajonas

**Socho rajonas** (, ) – Uzbekijos administracinis vienetas, tumanas, esantis Ferganos vilajete, pasienyje su Kirgizija. Rajone gyvena 42,8 tūkst. gyv. (1993), jo centras – Ravanas. Teritorijai priklauso 19 gyvenviečių, kuriose yra 65,9 % miesto ir 34,1 % – kaimo gyventojų. Nacionalinė populiacijos sudėtis: 99 % – tadžikai, 0,7 % – kirgizai, 0,3 % – uzbekai.

## Geografija

Socho rajonas yra eksklavas, visiškai apsuptas Kirgizijai priklausančios Batkeno srities. Socho rajono siena yra 135 km ilgio, joje įrengti 9 Kirgizijos pasienio punktai. Be to, patį Socho rajoną sudaro dvi dalys, perskirtos Kirgizijos teritorijos: nedidelis Šiaurės Sochas (Čion–Gara, Kalača, Žemutinis Sochas) ir daug didesnis Pietų Sochas (Aukštutinis Sochas). Abi dalys įsikūrusios slėnyje Socho upės, kurios vandenys drėkina derlingas slėnio žemes ir teka į Uzbekiją.

Rajone vystomas žemės ūkis – auginamos bulvės, vaisiai. Nuo 1990–ųjų pastebima sezoninė darbo jėgos migracija į Rusiją. Įsteigtos 28 bendrojo lavinimo, 3 profesinės mokyklos. Veikia 2 ligoninės, 12 ambulatorijų, 10 kaimo gydymo punktų.

## Istorija

Iki 1876 m. teritorija buvo pavaldi Kokando chanatui, po to įjungta į Rusijos imperijos sudėtį. 1918–1924 m. garsėjo basmačių maištais. Tuomet Sochas dar buvo tiesiogiai valdomas Uzbekistano. Eksklavo teritorija sukurta sovietmečiu, 1955 m. Tuomet Maskvos valdžla jį priskyrė Kirgizijai.

Nuo pat eksklavo susikūrimo kyla teritorinių ginčų tarp Uzbekijos ir Kirgizijos, ypač jie paaštrėjo po SSRS griūties. Tarp šalių veikia vizų režimas, pasienio teritorijos abiejose pusėse yra užminuotos.

## Šaltiniai
Jautakių tvenkinys

**Jautakių tvenkinys** - tvenkinys Lietuvoje, Mažeikių rajone, pietvakariniame  Mažeikių pakraštyje. Sudarytas užtvenkus Ventos upę (Baltijos jūros intakas) 188,4 km nuo jos žiočių. Tvenkinio ilgis iš pietryčių į šiaurės vakarus - 5,2 km, plotis - iki 0,08 km. Yra 3 salos (0,09 ha, 0,04 ha ir 0,02 ha). Altitudė 46,5 m. Krantai aukštoki, daugiausia apaugę medžiais ir krūmais. Tvenkinys siauras, beveik neišsiliejantis iš upės vagos. Pakrantės beveik ištisai apaugę mišku, vietomis plyti pievos, dirbami laukai. Vakarinėje pakrantėje įsikūręs Jautakių kaimas, rytinėje - Troškučių sodų bendrijos gyvenvietė, Kalnėnų kaimas.

Tvenkinys įrengtas 1886 m., kai buvo pastatytas vandens malūnas. 2005 m. pastatyta 250 kW galios mažoji hidroelektrinė, įrengtas žuvitakis.

## Šaltiniai
Mateusz Morawiecki

**Mateušas Jakubas Moravieckis** (; g. 1968 m. birželio 20 d., Vroclave, Lenkija) – Lenkijos bankininkas ir politikas, 2007–2015 metais „Bank Zachodni WBK“ vadovas. Lenkijos vicepremjeras (2015–2017), 2015–2016 metais Lenkijos plėtros ministras, vėliau plėtros ir finansų ministras (2016–2018). 2017 m. gruodžio 11 d. paskirtas Lenkijos ministru pirmininku.

## Išnašos

|-
Barakas (Kirgizija)

**Barakas** () – pietvakarių Kirgizijos kaimas Ošo srityje, Ferganos slėnyje. Kaimas įsikūręs Kirgizijos ir Uzbekijos pasienyje, 4 km į šiaurės vakarus nuo kelio Ošas–Chodžaabadas į Andižano pusę.

Barakas yra eksklavas, supamas Uzbekijos teritorijos Andižano vilajeto. Gyvenvietė užima apie 4 km², nuo pagrindinės šalies teritorijos ją skiria apie 1,5 km ruožas. 2009 m. duomenimis, Barake buvo 627 gyv., iš jų apie 60 % sudarė etniniai kirgizai, taip pat gyveno uzbekų.

Eksklavo gyventojai susiduria su dideliais sunkumais, kirsdami Kirgizijos ir Uzbekijos valstybių sieną dėl Uzbekijos pasienio pareigūnų veiksmų, trukdančių asmenims laisvai judėti. Oficialioji Uzbekijos valdžia, blokuodama kaimyninei šaliai priklausomą teritoriją, priverčia vietinius gyventojus išsikelti. 2010 m. birželio 17 d. dėl uzbekų pabėgėlių antplūdžio (po etninių susirėmimų Oše) apie 250 kirgizų buvo priversti palikti Baraką.

## Šaltiniai
Rudikių malūno tvenkinys

**Rudikių malūno tvenkinys** arba **Papartynės tvenkinys** – tvenkinys Lietuvoje, Akmenės rajone, 4,5 km į pietryčius nuo Papilės. Sudarytas užtvenkus Ventos upę (Baltijos jūros intakas) 252,3 km nuo jos žiočių. Tvenkinio ilgis iš pietų į šiaurę – 2,14 km, plotis – iki 0,065 km. Altitudė 82,3 m. Rytinis krantas status ir aukštas, yra Papartynės atodanga. Tvenkinį supa miškeliai, ypač plačiai augantys vakarinėje pakrantėje. Žemiau užtvankos yra įrengta poilsiavietė. Kiek atokiau aplink tvenkinį įsikūrę kaimai: Kriokliai, Šemetaičiai. Į rytus eina kelias .

Tvenkinys įrengtas 1868 m., pradėjus veikti vandens malūnui. 2002 m. malūno pastate įrengta 70 kW galios mažoji hidroelektrinė, pastatytas žuvitakis.

## Šaltiniai
Kapėnų tvenkinys

**Kapėnų tvenkinys** – tvenkinys Lietuvoje, Akmenės rajone, 8,5 km į pietus nuo Viekšnių. Sudarytas užtvenkus Virvytės upę (Ventos intakas) 13,9 km nuo jos žiočių. Tvenkinio ilgis rytų-vakarų-šiaurės kryptimi 1,8 km, plotis iki 0,07 km, altitudė 69,2 m. Krantai vietomis aukštoki. Tvenkinys ilgas ir siauras, tik netoli užtvankos yra šiek tiek išsiliejęs iš vagos į užpelkėjusias pakrantes. Slėnio šlaitai apaugę medžiais ir krūmynais. Išilgai tvenkinio viduriu eina riba su Mažeikių rajonu. Šalia įsikūrę Akmenės rajono Kapėnų ir Mažeikių rajono Kapėnų kaimai. Pietrytinė tvenkinio dalis patenka į Pavirvyčių botaninį draustinį.

## Istorija

Tvenkinys įrengtas 1910 m., pastačius vandens malūną. Kapėnų dvaro savininkai, užtvenkę Virvytę, pastatė Kapėnų užtvankos tiltą.

2005 m. pastatyta 288 kW galios mažoji hidroelektrinė. 

## Šaltiniai
Henry Mintzberg

**Henry Mintzberg** (g. 1939 m. rugsėjo 2 d.) – Kanados mokslininkas ir dėstytojas, dirbantis vadybos srityje.

1961 m. baigė McGill universitą, mechanikos inžinerijos bakalauro studijas. Tada dirbo Kanados nacionaliniuose geležinkeliuose, kur užsiėmė operacijų tyrimu. Magistro ir daktaro laipsnius gavo Masačusetso technologijos institute, Sloan vadybos mokykloje (tuo metu vadintoje Pramonės vadybos mokykla).

Nuo 1968 m. dirba McGill universite, Monrealyje.

Tirdamas vadybininkų darbą Mintsbergas yra nustatęs, kad vadybininko darbas dažnai nutraukiamas, ir susideda labiausiai iš kalbėjimo bei ypač klausymosi.

Mintsbergas yra pasiūlęs organizacijos struktūrų klasifikavimą į penkis tipus:
* Paprasta struktūra
* Mašininė biurokratija
* Profesionali biurokratija
* Paskirstyta sistema
* Adhokratija

Mintsbergas yra kritiškai atsiliepęs apie Verslo administravimo magistro studijas, kurios, jo teigimu, „paruošia žmones vadovauti niekam“, neparengia vadovų, galinčių gerai klausytis kitų.

## Bibliografija
* Henry Mintzberg, „The Nature of Managerial Work“, Harper and Row, 1973, ISBN 978-0060445560
* Henry Mintzberg, „The Structuring of Organizations: A Synthesis of the Research“, Prentice-Hall, 1979, ISBN 978-0138552701
* Henry Mintzberg, „Power In and Around Organizations“, Prentice Hall, 1983 http://digitool.library.mcgill.ca/R/-?func=dbin-jump-full&object_id=134841&silo_library=GEN01
* Henry Mintzberg, „Structure in 5's: Designing Effective Organizations“, Prentice Hall, 1983, ISBN 978-0138554798
* Henry Mintzberg, „Rise and Fall of Strategic Planning“, Free Press, 1994, ISBN 978-0029216057
* Henry Mintzberg, „Managers not MBAs“, Berrett Koehler, 2004, ISBN 978-1576752753
* Henry Mintzberg, „Managing“, Berrett-Koehler, 2011, ISBN 978-1605098746

## Išnašos

## Nuorodos
* Oficialus puslapis
Padalinys (reikšmės)

**Padalinys** gali reikšti:

* Padalinys – kariškių grupė, turinti nuolatinę organizacinę struktūrą. Tai karinis vienetas, esantis dalinio dalis.
* Padalinys (vadyba) – organizacijos dalis.
Pilviškių tvenkinys

**Pilviškių tvenkinys** – tvenkinys Lietuvoje, Vilkaviškio rajone, Pilviškių miestelio pietiniame pakraštyje. Sudarytas užtvenkus Šešupės upę (Nemuno intakas) 155,9 km nuo jos žiočių. Tvenkinio ilgis iš rytų į vakarus – 2,1 km, plotis – iki 0,1 km. Altitudė 40,9 m. Tvenkinys siauras, tik vietomis išsiliejantis iš upės vagos. Krantai daugiausia apaugę medžiais ir krūmynais, žemi, vietomis užpelkėję. Aplinkui plyti pievos, krūmynai. Šiaurinėje pakrantėje, į rytus nuo Pilviškių miestelio evangelikų liuteronų kapinių, telkšo virš 0,5 ha dydžio tvenkinėlis, 2 vietose susijungiantis su Pilviškių tvenkiniu. Pietinėje pakrantėje įsikūręs Sausbalių, į rytus - Pasodos, kaimai.

Šalia užtvankos 2002 m. pastatyta 220 kW galios mažoji hidroelektrinė.

## Šaltiniai